
DE  QUIBUSDAM 


REMEDIIS  SEDANTIBUS 

TENTAMEN 

CHEMICO-PHYSIOLOGICUM. 


AUCTORE  GUL.  T.  HAYCRAET. 


Cap.  I. — De  Narcoticis  et  Aliis  Sedantibus» 

Arteriarum  concitatarum  remedium  pro¬ 
prium  (specificum  ut  aiunt)  et  tutum  et  cer¬ 
tum,  adhuc,  nisi  fallor,  desideratur.  Ea 
enim  remedia  quae  narcotica  dicuntur,  ali¬ 
quando  huic  consilio  non  respondent ;  saepe 
etiam  arterias  vehementius  concitare  viden¬ 
tur.  Silicet  digitalis  purpurea  caeteris  nobi¬ 
lior,  quanquam  ad  pulsum  compescendum 
aliquantum  confert,  interdum  tamen  non  se¬ 
dat,  interdum  quoque  efficit  ut  homo  deliret, 
nonnunquam,  meo  testimonio, longos  morbos 

movere  videtur.  ^  Sulphuretum  ammoniae 
non  sine  periculo  devorari  potest,  f  necnon 
acidum  prussicum,  (hydrocyanicum  appel¬ 
lant)  quod  nuper  venditatum  est.l  Missiones 
autem  sanguinis,  necnon  frigus  corpori  ad¬ 
motum,  ut  in'  multis  morbis  huic  consilio 
maxime  conveniunt,  sic  in  aliis  pestifera  fi¬ 
unt.  Medicamenta  quae  nauseam  concitant, 

*  Nempe  enervant  omnia  quae  dicuntur  narcotica 
“  tum  maxime  herba  digitalis.”  Hebehden.  Comment. 
cap.  2.  ' 

Nicotiana  tabacum  vero  periculose  devoratur,  nam 
Macartney  auctore,  olei  ejus  guttis  tribus  linguae  cuni¬ 
culi  admotis  vita  protinus  amittitur  5  caeterum  ab  eodem 
auctore,  notatu  dignum  est,  ejusdem  olei  scrupuli  di¬ 
midio  intra  lobos  cerebri  infuso,  animal  illaesum  evasit. 
Vide  Orfila  Toxicolo.  Vol.  II.  p.  274. 

De  apoplexia  et  aliis  malis  nicotiana  assumpta  ortis 
Plenk  monuit.  Vid.  Toxicolo.  Plenk  auct.  p.  111. 

•j-  Vide  Rollo  on  Diabetes,  p.  55. 

:j;  “  ScHARiNGER,  Professeur  a  Vienne,  prepara  de  l’a- 
“  eide  Prussique  pur  et  concentre  j  il  en  rependit  une 
certaine  quantite  sur  son  bras  nu,  et  il  en  murut  peu 
“  de  tems  apres,”— FiWe  Orjila  ToxicoL  Gen.  Vol,  II, 
p.  174. 

licet  tuta  sint,  vix  unquam  sine  magno  in¬ 
commodo  assumuntur.  Quae  quum  ita 
sint,  mihi  jampridem  in  animo  fuit,  notas 
quae  inter  decursum  sanguinis  per  totum 
corpus  apparent,  omniaque  quae  eas  notas 
mutare  valent  diligenter  observare,  confisus 
me  hoc  modo  remedium  contra  arterias  con¬ 
citatas  reperturum. 


Cap.  II. — De  Victu  ex  Frugibus  ejusque 

Ratione, 

c- 

Inter  alia  subit  mentem  remedium  ad¬ 
versus  phthisin  pulmonalem  quam  maxime 
valens,  nempe  victus  ex  frugibus,  qualis 
forte  illo  morbo  convenit,  quia  per  eum  ar¬ 
teriae  conquiescunt. 

Caeterum  experimenta  eximia  Doctoris 
Fyfe,  ad  copiam  acidi  carbonici  e  pulmoni¬ 
bus  inter  diversos  victus  evolutam  spectan¬ 
tia,  plurimum  rei  nostrae  contulerunt.  Quip¬ 
pe,  ex  periculis  iteratis,  copia  acidi  carbonici 
pulmonibus  evoluta,  inter  victum. ex  frugi-  ' 

bus,  multo  minor  evasit,  utpote  quae,  ubi 
cibus  ex  carnibus  adsumptus  est  8.5,  ubi  ex 
frugibus  victus  fuit,  tantum  4.  5.  in  centum 
partibus  adaequaverit.  ^ 

Ex  his  quae  supra  posui,  conjectare  licet 
quod,  quoniam  cibi  ex  frugibus  confecti  cum 
ad  copiam  acidi  carbonici  minuendam  tum 
ad  arterias  sedandas  valent,  alia  quaedam, 
quae  copiam  acidi  carbonici  minuere  vale¬ 
ant,  eadem  vi  adversus  arterias  concitatas 
polleant. 

Forte  tamen  sententiam  nostram  redar¬ 
guere  ea  videbuntur,  quae  simul  acidi  carbo¬ 
nici  e  pulmonibus  evolutam  copiam  minu¬ 
unt  atque  arterias  concitant  ;  uti  medica¬ 
menta  quibus  in  est  liydrargyrum,  vinum, 
thea  et  exercitatio,  f  Verum,  hac  in  re, 
causa  est  ac  fons  erroris,  spiritus,  exceptis 
quae  concitant  medicamentis,  copiosius  trac¬ 
tus,  neque  evenire  potest  ut  in  eadem  men- 

^  Vide  Dissertationem  Inauguralem  1814*. 

•j*  Vide  Dissertationem  Inauguralem  Doctoris  Fyfe, 
18 14.  Necnon  D.  Piiout’s  Essay  in  tlie  Annals  of  Phi- 
losophy. 


remediis  sedantibus.  5 

sura  spiritus  e  pulmonibus  tracti  eadem  co¬ 
pia  acidi  carbonici  deprehendatur  nisi  qui¬ 
dem  acidum  carbonicum  pari  ratione  atque 
spiritus  adauctum  est.  Caeterum,  licet  illico 
post  potum  copia  acidi  carbonici  imminuatur, 
quod  sine  dubio  evenit  ;  tamen  meo  testi¬ 
monio,  post  horas  decem  vel  duodecim  mul¬ 
tum  adaugetur:  iteratis  autem  periculis  com¬ 
probatum  est,  copiam  acidi  carbonici,  ubi 
victus  sine  vino  fuerat,  ad  partes  tantum 
8.67  per  centum,  atque  si  vinum  quotidie 
exceptum  fuerat  ad  4.75  per  centum  depre¬ 
hendi  posse. 

Animum  igitur  adverti  ad  remedium  ex¬ 
quirendum,  quod,  ut  copiam  acidi  carbonici 
minuere  valeret,  sic  ad  concitandum  corpus 
nulla  vi  polleret. 

Cap.  III. — De  Alhalinis  eorumque  Uatione, 

Notissima  sunt  quaedam  ad  acidum  car¬ 
bonicum  absorbendum  valentia,  qualia  sunt 
et  aqua  calcis  et  aqua  sodae  et  aqua  potassae. 
Haec  igitur  medicamenta  non  dubium  est 

quin  acidum  carbonicum,  quod  corpori  inest, 
absorbere  valeant  nisi  quidem  absorbendi  fa¬ 
cultatem,  quod  parum  credibile  est,  in  corpo¬ 
re  vivo  amittunt.  Acidum  carbonicum  cor¬ 
pori  inesse  ex  experimentis  Clar.  Onuphrio 
Davy  institutis  videre  est ;  Lagrange  et 
Hassenfratz  in  sanguine  venoso  esse  sen¬ 
serunt,*  idem  que  in  pulmonibus  existere  vix 
aliquis  dubitare  potest.  Haec  igitur  reme¬ 
dia  alkalina  de  quibus  sermo  est,  per  totum 
corpus,  sanguinis  decursu  delata,  acidum 
carbonicum  vel  ex  venis  vel  e  pulmonibus 
(id  enim  madidas  membranas  tum  extra 
corpus  tum  in  vivo  corpore  facile  permeat) 
statim  absorbent. 

Cap.  IV. — Argumenta  ex  Experientia  At- 

Imlina  Arteriis  sedandis  quam  Maxime 

Utilia  esse  Docentia. 

Mihi  jampridem,  quum  de  nostro  ne¬ 
gotio  meditabar,  quendam  librum  evolventi 
qui  de  morbis  equorum  tractabat,  delata  est 

*  Vid.  Notas,  p.  necnon  An,  de  Chim.  tom.  ix.  p.  261. 

historia  equi  cui  pulmones  laborabant  (qua¬ 
lis  Anglice,  hrohen-winded  vocatur)  is  au¬ 
tem  aqua  epota  quae  forte  in  quadam  for¬ 
nace  calcaria  adfuerat,  intra  spatium  die¬ 
rum  viginti  et  octo  ad  bonam  valetudinem 
rediit. 

His  autem  cognitis,  statui  idem  remedi¬ 
um  nempe  aquam  calcis  in  aliquo  vitio  pro¬ 
bare  ubi  arteriae  concitarentur ;  statui  qui¬ 
dem  causa  similitudinis,  eo  quod  arteriae 
simul  atque  pulmones  laborant  semper,  ut  in 
equo,  celeriores,  fiunt,  credibile  igitur  est 
arterias,  aqua  calcis  epota,  equo  sedatas,  ea- 
que  ratione  vitium  pulmonis  sublatum  esse. 

Remedium  nostrum  haud  ita  multo  post 
imperavi  et  exitus  nunc  exponendus  est. 

Hominem  matura  aetate  metus  apoplexiae 
sine  intermissione  vexabat.  Vultus  ei  ru¬ 
bescebat,  capitisque  dolor  assiduus  adeo  im¬ 
portunus  erat  ut  a  vino  utique  abstinere 
necessarium  fuerit.  Pulsus  arteriarum  ple¬ 
nus  ad  ictus  usque  octoginta  et  octo  in  sex¬ 
agesima  parte  horae  numerabatur.  Aqu^ 
calcis  ad  g  xxiv  quotidie  epota,  post  spa- 

tium  septem  dierum,  pulsus  admodum  mol¬ 
lis  tantum  quadraginta  et  octo  ictus  refe¬ 
rebat.  Dolor  capitis  sublatus  est,  et  cae- 
teroquin  valebat.  Itidem,  remedium  nos¬ 
trum  cuidam  puellae  imperavi,  quam  fere 
deploratam  febris  liectica  jampridem  occu¬ 
paverat,  quaeque  adeo  imbecillis  erat  ut  se 
in  lecto  contineret.  Vultum  rubrum,  lin¬ 
guam  floridam  et  sudores  nocturnas  habe¬ 
bat.  Pulsus  plenus  ictus  centum  et  viginti 
in  sexagesima  parte  horae  referebat.  Adhi¬ 
bita  digitali  purpurea,  post  aliquod  spatium 
temporis,  magna  copia  urina  elicita  est,  ar¬ 
teriae  tamen  haud  conquieverunt.  Aquam 
calcis  ad  5  xii  quotidie  epota  est.  Post 
septem  dies,  pulsus  mollis  ad  ictus  centum 
et  duos  in  sexagesima  parte  horae,  et  brevi 
postea  tantum  ad  octoginta  et  octo,  numera¬ 
tus  est.  Febris  cito  recedebat,  aegramque 
ad  sanitatem  mox  perventuram  bona  fidu¬ 
cia  fuit.  Tertium  exemplum  fuit  pueri, 
quem  ad  spatium  sex  mensium  phthisis 
pulmonalis  pessime  habuerat,  se  jam  in  lecto 
continentis,  adeoque  in  praecipiti  ut|ab  om- 

nibus  deploratus  fuerit.  Pater  (pauper  erat) 
instituit  ad  funus  apparandum.  Pulsus  ei 
centum  et  quadraginta,  vespertinis  autem 
temporibus,  centum  quadraginta  et  octo  in 
sexagesima  parte  horae  erant.  Aquam  cal¬ 
cis  ad  g  XII  quotidie  pro^potu  sumpsit,  to¬ 
tumque  corpus  eadem  fotum  est.  Post 
biduum,  pulsus  mollis  ictus  tantum  centum 
et  duo  referebat.  Posthac  vero,  aegro  fo¬ 
tum  haud  bene  ferente,  id  omissum  est, 
unguentoque  quod  habebat  adipis  suis  scro¬ 
fae  et  aquae  ammoniae  3  hj  totum  cor¬ 
pus  illitum  est.  Hujus  curationis,  quod  ad 
corpus  illinendum  attinet,  ratio  postea  ex¬ 
ponenda  est.  Pulsus  mollis,  dum  certe  re¬ 
media  assidue  adhibebantur,  ultra  ictus  cen¬ 
tum  viginti  et  octo  non  progrediebatur. 
Sudores  nocturnae  depulsae,  aliaeque  febris 
hecticae  notae  fere  discussae  sunt.  Morbus 
quidem  inclinari  coepit,  familiaresque  jam 
de  aegro  bene  sperabant.  Verum  post¬ 
quam  in  hac  valetudine  ad  spatium  qua¬ 
draginta  et  quatuor  dierum  aeger  persevera¬ 
vit, medico  iter  faciente, medicamenta  omissa 

sunt.  Inde  post  septem  dies  febris  denuo 
accessit  et  usque  ad  diem  vigesimum  perdu¬ 
ravit,  tunc  denique  morbo  succubuit.  Ca¬ 
davere  inciso,  tubercula  (ita  appellant)  uni¬ 
versos  pulmones  ita  occupavisse  videbantur 
ut  fabrica  eorum  propria  vix  ullo  modo  de¬ 
prehendi  posset. 

Ex  experimentis  memoratis  facile  est  vi¬ 
dere,  aquam  calcis  adversus  arterias  conci¬ 
tatas  valere.  Forte  tamen  aliquis  dicere 
potest,  ob  aliam  causam  potius  quam  ob 
acidum  carbonicum  imminutum,  remedium 
nostrum  salutiferum  extitisse.  Ad  rem  igi¬ 
tur  explorandam,  pericula  instituta  sunt  quae 
jam  expositurus  sum. 

Cap.  V. — 'periculis  comprobatur,  AU 
Jcalina  et  copiam  Acidi  Carbonici  minuere 
et  ad  Arterias  Compescendas  motumque 
pulmonis  comprimendum  valere. 

Propositum  mihi  fuit  quod  ediscam,  an 
alkalina  ad  copiam  acidi  carbonici  minuen- 

dam,  et  ad  arterias  sedandas  motumque  pul¬ 
monum  compescendum  valeant. 

Ad  copiam  acidi  carbonici  inveniendam, 
vesicae,  quam  naturaliter  potui  inspiravi, 
(usu  facilius  hoc  fit)  deinde  in  vas  eudiome- 
tricum,  idem  quod  noster  Hope  invenit, 
aer  transmissus  est,  et  teste  aqua  calcis,  co¬ 
pia  acidi  carbonici  facile  deprehenditur. 

Victus  ex  carnibus  et  frugibus  mihi  fuit, 
atque  quotidie  vinum  ad  5  iv  sumptum  est. 
Copiam  acidi  carbonici  per  complures  dies 
e  pulmonibus  evolutam  4.75  in  centum  par¬ 
tibus  adaequare  comperi*  •  Pulsus  ad  septu¬ 
aginta  et  sex  in  sexagesima  parte  horae  nu¬ 
merabantur,  et  respirationes  septemdecim 
in  eodem  spatio  temporis  tractae  sunt.  Inde 
ad  spatium  dierum  quinque  aqua  potassae 
ad  guttas  cccc  quotidie  accepta  est. 

Die  primo. — Acidi  carbonici  4.75  in  cen¬ 
tum  partibus  deprehensae  sunt.  Pulsus  in 
sexagesima  parte  horae  septuaginta  et  sex 
erant,  respirationes  sedecim  tractae  sunt. 

Secundo  die  experimenti.  Temperiei  56°; 
acidi  carbonici  3.75  in  centum  partibus 

deprehensae  sunt.  Pulsus  erant  in  sexagesi¬ 
ma  parte  horae  septuaginta  et  duo.  Respi¬ 
rationes  septemdecim  tractae  sunt. 

Tertio  die  experimenti. — Temp.  54°.  Co¬ 
pia  acidi  carbonici  partibus  3.75  per  centum 
adaequavit.  Pulsus  ad  octoginta  usque  ictus 
numerabantur.  Respirationes  vix  septem¬ 
decim  traxi.  Plus  autem  vini  quam  solitum 
erat  potaveram. 

Quarto  die  experimenti. — Temp.  55°  5. 
Acidi  carbonici  3.25  per  centum  partes  de¬ 
prehensae  sunt.  Pulsus  erant  septuaginta  et 
duo.  Respirationes  sedecim  tractae  sunt. 

Quinto  die  experimenti.— Temp.  52°  Aci¬ 
di  carbonici  tantum  2.25  partes  per  centum 
deprehensae  sunt.  Pulsus  ictus  sexaginta 
et  quinque  referebat.  Respirationes  vix 
quatuordecim  in  sexagesima  horae  parte 
tractae  sunt. 

In  hoc  periculo  videtur  quod,  aqua  pot- 
assae  ad  spatium  quinque  dierum  epota,  co¬ 
pia  acidi  carbonici  partium  2.50  in  centum 
detractione,  pulsus  undecim  ictuum  in  sex¬ 
agesima  parte  horae  subductione  imminu- 

tus  est :  eodemque  temporis  spatio  respi¬ 
rationes  tres  ademptae  sunt. 

Octavo  die  experimenti. — ^Pulsus  tantum 
sexaginta  in  sexagesima  parte  horae  nume¬ 
rabantur.  r 

Experimento  peracto,  in  mentem  mihi 
venit  conditiones  deprehendere  sub  quibus, 
acido  carbonico  e  pulmonibus  imminuto, 
*  motus  arteriarum  compescitur.  Quem  in  fi¬ 
nem,  rationes  atque  pericula  quae  sequun¬ 
tur  inchoavi. 

Cap.  VI. — Alhalina^  quo  magis  Arteriae  con- 
quiescant^  motus  Pulmonum  stimulum  mu 
nuere. 

Motus  pulmonum  stimulum  consuetum 
acidum  carbonicum  esse  puto,  si  autem  re¬ 
vera  sit,  stimulo  ab  alkalinis  imminuto,  mo¬ 
tus  pulmonum  necesse  est  comprimatur,  un¬ 
de  cor  et  arteriae  per  quendam  consensum 
quem  cum  pulmone  habent  aeque  atque 
haec  comprimuntur. 

.  Motus  pulmonum  stimulum  consuetum 
esse  acidum  carjbonicum  facile  ex  eo  intelli- 
gi  potest,  quod  aer  ab  hoc  inquinatus  pul¬ 
monibus  immissus,  facit  ut  eorum  motus 
valde  intendatur.  Motum  autem  pulmo¬ 
num  ex  solo  oxygenio  eis  occluso  non  inten¬ 
di  ex  periculis  quae  infra  posita  sunt  perspi¬ 
cue  videri  potest. 

Exper,  Primum, — Spiritus  nullus,  ad  spa¬ 
tium  triginta  momentorum,  mihi  tractus  est, 
unde  postea  vix  aliquid  incommodi  habui. 

Exper,  Secund, — Spiritum  ex  vesica  quae 
aere  ab  acidi  carbonici  8  per  centum  parti¬ 
bus  inquinato  impleta  est,  ad  spatium  tri¬ 
ginta  momentorum  traxi ;  postea  motus  pul¬ 
monum  moleste  intentus  est. 

Exper,  Tert, — Periculum  posterius  itera¬ 
tum  est,  nisi  quod  aer  in  vesica  inclusus  10 
partes  per  centum  acidi  carbonici  habebat. 
Hoc  in  periculo  vix  ad  inspirationes  sex, 
causa  molestiae,  attingere  potui,  quibus  con- 

summatis  motus  abnormis  pulmonum  fac¬ 
tus  est. 

Exper,  Quart — Iterato  periculo  cum  par¬ 
tibus  25  per  centum,  usque  duas  inspiratio¬ 
nes,  opera  data,  progressus  sum.  Spiritus 
postea  quam  altissime  ductus  est. 

» 

Exper,  Quint — Periculo,  cum  28  parti-  , 
bus  per  centum  iterato,  prima  inspiratio,  dif¬ 
ficillime,  aliquo  quasi  objectu  aditum  aeris 
obstanti ;  altera  facilius  effecta  est.  Causa 
autem  molestiae  ad  tertiam  ducendam  non 
perveni. 

Exper,  Sext. — Periculum  redintegratur, 
adhibitis  acidi  carbonici  partibus  84  per  cen¬ 
tum.  Magno  conatu  duas  satis  plenas  in¬ 
spirationes  suscepi.  Spiritus  molestissime 
celeratus  est.  Vertigines  capitis  exorsae  sunt; 
in  sellam  lapsus  sum ;  sonant  aures  ;  omnia 
ante  oculos  vertuntur,  neque  postea  dum 
periculum  confectum  commentariis  manda- 

bam,  oblectamentum  ejus  prorsus  decesse¬ 
rat.^ 

Ex  periculis  quae  jam  exposui,  stimulum 
motus  pulmonum  esse  sane  acidum  carbo- 
nicum  constat,  unde  verisimile  est,  ut  ad 
rem  revertamus,  stimulo  per  alkalina  immi¬ 
nuto,  motum  pulmonum  minui  posse  ac  per 
quendam  consensum,  ut  supra  positum  est, 
et  cor  et  arterias  conquiescere. 


Cap.  VII. — Alkalina  valent  ad  Stimulum  mo¬ 
tus  cordis  minuendum  unde  et  Cor  et  Arte¬ 
riae  compescantur. 

Sanguinem  esse  proprium  stimulum 
ventriculorum,^  auricularumque  cordis  vix 


*  Famula  quae  adfuit  dixit  vultum  primo  sub-rubrum 
factum,  pedesque  ac  manus  porrectas  sicut  decidentium 
solent,  deinde  pallorem  vultum  occupavisse.  Caeterum 
sensus  quem  expertus  sum  haud  multo  absimilis  erat  illo 
noto  ex  nitroso  oxido  in  pulmones  recepto  orienti,  quem 
ipsi  e  olim  usu  comperivi. 

Post  aliquod  tempus,  aliquantum  acidi  carbonici  e  ven¬ 
triculo  (notitia  dignum)  assurexit. 

aliquis  neget.  Facultas  autem  incitandi 
quam  sanguis  habet  ab  acido  carbonico  quod 
ei  inest  certe  aliquantum  pendet.  Copia  igi¬ 
tur  acidi  carbonici  dempta,  stimuloque  hoc 
modo  imminuto,  cor  simul  et  arteriae  com¬ 
primantur  necesse  est.  Hoc  autem  argu¬ 
mentum  parum  valet  nisi  acidum  carboni- 
cum  sanguini  inesse  e  experimentis  plane 
probatur. 


^  Acidum  carbonicum  in  sanguine  esse  ab  Leeuwen- 
HOEK  negatur ;  vide  Epistolas  Physiol.  Tom.  IV.  f.  169, 
anno  1719.  Cui  assensit  Darwin  vid.  Phil.  Trans.  Vol. 
EXIV.  p.  54,  anno  1784.  Contra  Vogel,  pressura  at- 
mos.  remota,  in  sanguine  a.  c.  copiose  consecutus  est. 
Annales  de  Chiinie,  1815,  fol.  71.  Itidem  Brand,  Eve- 
RARDo  Home  testante,  a.  c.  multum  invenit.  Vid. 
Phil.  Trans.  1888,  fol.  181.  Vide  quoque  experimenta 
a  Bower  Instituta.  Annales  de  Cliimie,  Tom.  XIII. 
Huic  sententiae  quoque  assensit  Petras  Van  Massch- 
ENRROEK,  Vid.  Introduc,  ad  Philos.  Nat.  Tom.  II.  sec. 
2165,  anno  1762.  Experimenta  tamen  quae  ad  nego¬ 
tium  praeter  alia  conferunt  ab  Onuphrio  Davy  institu¬ 
ta,  sanguinem,  sine  commeatu  aeris  recentis,  penitus,  ut 
illi  videtur,  calori  ad  gradum  112®  admotum  aliquid  acidi 
carbonici  evolv  ere  comprobant.  Vid.  Beddoes  “Contri- 

“  butions  to  Pbysical  and  Medical  Science.” 

C 

Cap.  VIII. — Alkalina  ad  copiam  Acidi  Car^ 
c  bonici  quod  corpori  inest  minuendam  eaque 
ratione  ad  operam  Cordis  simul  atque  PuU 
monis  levandam  valent. 

Inter  cordis  et  pulmonum  officia  est  aci¬ 
dum  carbonicum  vel  e  sanguine  venoso  vel 
certe  e  corpore  excernendi.  Quo  igitur  fit 
minus  acidi  carbonici,  eo  et  cordi  et  pulmo¬ 
ni  munus  compendiosius  explendum  est. 
Quoniam  igitur  nostra  remedia  ad  copiam 
acidi  carbonici  minuendam  valent,  confir¬ 
mata  est  propositio  nostra.  Neque  sane  hoc 
argumentum  vitiosum  videri  debet,  etsi  ad 
causam  finalem  potius  quam  ad  naturalem 

A 

spectat. 


Cap.  TS.,— Miscellanea  quaedam  de  nostro 

Remedio, 

Portio  aquae  calcis,  homini  juniori  et  im¬ 
becillo,  ad  5  XII  quotidie  sumpta,  satis  est. 


remediis  sedantibus. 

Portio  aqua  potassae  ad  guttas  cc  idem  prae¬ 
stat.  Si  autem  matura  aetate  et  firmus  est, 
portio  aquae  calcis  ad  g  xxiv,  aut  aquae  so- 
dae  ad  gtt  cccc  magis  convenit.  Hoc  tamen 
perpetuum  est,  quod  portio  quotidie  excep¬ 
ta  in  partes  quatuor  vel  plures  dividenda  est. 

i 

Item  cura  aqua  cui  saccharum  adjectum  sit 
haec  alkalina  excipi  possunt.  Attamen  lac 

r 

nostro  remedio  minime  convenit.  Hoc  cer¬ 
te  mihi  compertum  est ;  quoniam  aqua  cal¬ 
cis  per  complures  dies  cum  lacte  assumpta . 
est,  neque  arteriae  vel  pulmones  sedata  sunt, 
cujus  reijdummodo  facultatem  coeundi  quod 
habent  alkalina  et  butyrum  spectemus  (hoc 
enim  est  natura  oleosum  atque  lacte  abundat) 
causa  non  alte  latebit,  siquidem  formatur 
quasi  sapo,  qui  alvum  concitat  et  sic  descen¬ 
dit.  Si  jusculum  idem  incommodum  habet, 
ipse  non  didici,  habere  tamen  credibile  est. 
Caeterum  alkalina  aquae  magnae  copiae  ma¬ 
gis  conveniunt. 

Sunt  tamen  morbi  sub  quibus  arteriae  con¬ 
citantur  qui  aquam  sodae  vel  potassae  po¬ 
tius  quam  aquam  calcis  postulant.  Hujus- 

modi  est  diabetes,  quoniam  diabeticis  urini 
nimis  copiose  profluente,  aqua  calcis  non- 
nunquam  ad  eam  eliciendam  maxime  con¬ 
fert,  quod  quidem  non  sine  damno  fieri  po¬ 
test.  Contra  vero  in  iis  morbis  ubi  aqua  in¬ 
ter  cutem,  vel  thoraci  vel  cerebro  subest, 
aqua  calcis  ad  effusionem  imminuendam 
valere  potest. 

►  Cibos  autem  acidos  nostrum  remedium 
omnino  respuit,  saltem  ubi  simul  cum  me¬ 
dicamento  excipiuntur. 

Aquam  sodae  haud  secus  ac  aliorum 
alkalinorum  puto  a  similitudine  hac  vi 
pollere.  Si  autem  magnesia  idem  praestat 
ignoro.  Caeterum  balneum  quo  calx  viva 
•  adjecta  sit  verisimile  est  nostro  consilio  ad¬ 
juvare  posse  ;  hac  de  re  vero  non  habeo  quae 
affirmem  :  si  tamen  potest  mihi  experietur. 

Si  vero  aqua  calcis  ad  inflammationes  ven- 
.triculi  vel  intestinorum  vim  habet  medici 
viderint,  cum  Whytt  commodum  ejus  in 
.quibusdam  exulcerationibus  et  vesicae  uri- 
.  nariae  et  intestinorum  venditavit.^ 

V-  ,  .  .  -  . 

*  Vid.  on  Lime-water,  p.  89,  p.  195,  p.  194. 

Cap.  X. — Medicamenta  quae  cutem  incitant 
in  quibusdam  corporibus  adversus  Arterias 
concitatas  valere. 

In  nonnullis  aegrotis,  longi  morbi  saepe 
efficiunt  ut  cutis  arida  et  aspera  deveniat,  at¬ 
que  proprio  munere  aegre  fungatur.  In  tali 
corpore  autem  sanguis  vix  adire  cutem  vi¬ 
detur,  partesque  intimas,  scilicet  cor  et  pul¬ 
mones  potius  petat  (plethora  partialis  voca¬ 
tur)  quae  partes,  ob  insolitam  molem  aeque 
ac  arteriae  concitantur.  In  mentem  igitur 
venit  vitio  hujusmodi,  ea  medicamenta  oc¬ 
currere  posse  quae,  cute  incitata,  sanguinem 
ab  internis  partibus  illuc  illicere  possunt. 
Haec  ratio  medendi  mihi  semel  omnino  pro¬ 
bata  est.  Cuidam  febricitanti,  totum  corpus 
(cutis  arida  et  aspera  fuit)  delibutum  est 
unguento  ex  adipis  suillae  5  j  aqua  am- 
moniae  3  iij  confecto.  Protinus  ex  viginti 
ictibus  sexagesima  parte  horae  motus  arteri¬ 
arum  compressus  est.  Xotandum  tamen 

quod  per  plures  dies  aquam  calci,  exceperat ; 
caeterum,  periculo  indies  iterato,  idem  even¬ 
tus  contigit.  Posthac  tamen,  idem  remedium 
sine  aqua  calcis  epota  tentatum  est,  ac  pul¬ 
sus  ictibus  tantum  quinque  imminutus  est. 

Si  autem  hoc  remedium  adversus  omnes 
febres  valet,  ego  non  didici :  A  similitudine 
tamen  puto  in  febre  typhoidea,  ubi  aegrotus 
delirat  capitisque  arteriae  concitantur,  et  si¬ 
mul  pedum  adeo  conquiescunt  ut  extremae 
partes  frigent,  hoc  remedium  (pedibus  et 
toto  corpore  eo  delibutis)  non  alienum  esse. 
Porro  operae  pretium  erit  exquirere  annon 
medicamentum  quod  cutem  concitat  in  fe¬ 
bris  intermittentis  stadio  frigido  aliquantum 
valeat. 

Eodem  consilio  atque  medicam  en  tum  quod 
supra  posui,  nempe  ad  arterias  compescendas, 
acetum  quoque  cui  murias  sodae  adjectum 
sit,  adhiberi  potest,  hoc  saltem  discrimine 
quod  per  breve  tantum  tempus  valeat. 

Vapores  calidi,  si  similitudinem  spectare 
liceat,  certe  ad  breve  tempus  idem  praestare 
videntur.  Si  autem  adest  clibanus  cui 

vapores  calidi  immittantur  aptiores  fiunt, 
neque  aegroto  injucundi  sunt. 

Neque,  liercules,haec  curatio  nova  est,  csr- 
te  quod  ad  summam  cutem  stimulandam, 
in  stadio  frigido  febris  pertinet.  Auctores 
autem  antiqui  in  similibus  exemplis  medica¬ 
mentis  stimulantibus,  qualia  sunt  acetum, 
oleum  acre,  camphora,  vinum,  santalum, 
frictiones,  vapores,  usi  sunt.  Hippocrates 
plane  nostrae  sententiae  inclinavit  (de  typho 
monuit)  ubi  febricitantem  primis  diebus,  vi¬ 
no  cum  oleo  tepido  illiniri  imperavit  Ga¬ 
lenus  quoque,  liecticis  acetum  extrinsecus 
et  balneum  (alio  consilio  tamen)  admovere 
statuit,  f  Necnon  vero  IIhases  in  febre  ex 
longa  in  balneo  mora  orta,  ubi  summa  cutis 
arida  et  corrugata  devenit,  super  ipsius 
“  corpus  santalos  et  aquam  rosarum  et  cam- 
phoram  cum  rosis  contritis”  posuit. :|:  Cel¬ 
sus  vero  ita  monuit,  Et  in  iis  quidem  fe- 


*  HiPP.  in  Internis  AfFect.  Cap.  41. 
-j-  Lib.  X.  Cap.  9.  et  10. 
t  Divisionum,  Lib.  i.  Cap.  145. 

‘‘  bribus,  quae  certum  circuitum  habent,  duo 
“  balnei  tempora  sunt ;  alterum  ante  korro- 
rem^  &c/^  Itidem  de  lentis  febribus” 
disserendo,  dixit,  ‘‘  In  bis  frictio  quoque  ex 
‘‘  oleo  et  sale  salubris  videtur. ”f  Itidem 
quoque  de  frigore  quod  ante  febres  esse  so¬ 
let  monens,  ita  memoravit,  perfricandae 
“  quoque  ex  partes  manibus  unctis  ex  vetere 
‘‘  oleo  sunt,  eique  adjiciendum  aliquid  ex 
calefacientibus”|:  Scriptores  autem  recen- 
tiores  nonnulli  nostrae  sententiae  quodam 
modo  assentiunt.  Sic  Boerhaave  opti- 
me  curatur  (Frigus  Febrile)  potu  aquae 
calidae  nitrosae  cum  pauxillo  mellis  et  vi- 
‘‘  ni,  halneo,  vapore,  fotu,  lotione  per  similem 
liquo7'em  ;  finctione  hlandai^  Armstiiong 
vero  prae  ceteris  nostro  consilio  favet,  qui 
in  quibusdam  febribus  ubi  fluxus  sanguinis 
ad  cutem  non  tendit,  balneum  cui  sales 
adjecti  sint  frictionesque  imperavit  ;  haec 
autem  verba  ejusdem  ad  rem  maxime  con- 


*  Lib.  ii.  Cap.  17. 
%  Lib.  iii.  Cap.  11. 


+  Lib.  iii.  Cap,  8. 
§  Aph.  625. 

ferunt.  It  has  often  struck  me,  that  the 
“  vapour  bath  would  be  an  excellent  re- 
medy  in  such  cases,  combined  with  the 
friction  of  some  warm  and  stimulating  li- 
“  quid.”  Ad  haec  quoque  consentit  Cal- 
VERT.t  Doctrina  autem  de  frictionibus  cor¬ 
pori  admotis  in  stadio  frigido  febris  ab  Cun- 
RY:j:  et  JacksonH  commendata  proposito 
nostro  non  adversatur. 

Cap.  XI. — Quaedam  quae  nostf^o  Argumento 

oppugnare  videntur. 

Adversus  autem  haec  quae  supra  posui 
forte  aliquis  arguere  velit,  incredibile  esse, 
si  ista  alkalina  adeo  ad  arterias  concitatas 
valeant,  id  medicos  non  olira  exposuisse, § 


*  Vid.  on  Typlius  Fever,  p.  l84. 
f  Reflections  on  Fevers,  1815. 

On  Fever.  jj  On  Cold  Affusion. 

^  Memoravit  tamen  Whytt  potestatem  quod  habet 
aqua  calcis  adversus  febrem.  Vid.  Treatise  on  the  Use 
of  Lime  Water,  p.  90. 

siquidem  haec  remedia,  alio  quamvis  con¬ 
silio,  jam  diu  apud  eos  usitatissima  fuerint. 

Ad  hunc  nodum  explicandum  haec  forte 
quae  nunc  expositurus  sum  satis  facere  vide¬ 
buntur. 

\mo.  Aquam  calcis  saepissime  in  imbe¬ 
cillis  quibus  arteriae  ferebatis  conquiescunt 
medici  imperaverunt,  nunquam,  quod  sciam, 
in  febricitantibus  nec  quibus  inflammationes 
aperte  adortae  sunt,  eo  quod  cortex  Peruvi- 
anuset  alia  medicamenta  quae  astringunt, 
cujusmodi  est  aqua  calcis,  in  numero  reme¬ 
diorum  quae  incitant  habeantur.^ 

Alkalina,  si  ex  lacte  excepta  fuerint, 
opem  ad  arterias  concitatas  minime  suppedi¬ 
tant.  In  calculosis  autem  aqua  calcis  et 
aqua  potassae  fere  nunquam  nisi  cum  lacte 
imperantur. 

3^/0,  Item  si  cutis  alicujus  corporis  suo 
munere  minus  recte  perfungatur,  alkalina  ad 


*  Sed  Cortici  Peruviano  a  quibusdam  objecta  sunt 
crimina  nescio  quae  Inflammationem  Augendi,”  &c. 
Commen.  Hesebd.  Gap.  2. 

nostrum  consilium  non  valent,  nisi  per  ali¬ 
quod  medicamentum  cutis  concitata  est. 
Imbecilli  vero  saepissime  in  cute  laborant. 

4/0,  Ubi  etiam  vinum  pro  potu  est,  fac¬ 
tum  est  ut  alkalina  adversus  arterias  conci¬ 
tatas  minus  valeant ;  vinum  tamen  et  calcu^ 
losis  et  imbecillis,  certe  imbecillis  quibus  al¬ 
kalina  praecepta  sint,  saepe  imperatur. 

Aliud  est  quod  objiciatur,  res  quidem 
contemplativas  spectans, scilicet  quaerendum 
esse  quo  pacto,  puta  causa  disserendi  alkali¬ 
na  in  corpore  vivo  acidum  carbonicum  absor¬ 
bere  posse,  id  extra  corpus  exhalari  potest  ? 

Haec  quaestio  fateor  quidem  inter  obscuras 
est.  Si  tamen  acidum  carbonicum  per  cu¬ 
tem  exhalatur,  *  alkalina,  uti  conjicio,  ut 
major  copia  acidi  carbonici  per  cutem  ex¬ 
haletur  efficere  possunt.  Ad  hanc  autem 
sententiam  id  multum  convenit,  quod  si 


*  Vide  Macbride’s  Experimental  Essay,  p.  1767— < 
necnoii  Cruickshank  on  Insensible  Perspiration,  p.'69 — 
Philosophical  Essays,  byABERNEXHY,  p.118 — Memoires 
de  la  Societe  de  Medicin,  tom.  X. — (J urine) — Spal- 
LANZANI  sur  les  rapports  de  l’air  avec  les  etres  organises. 

cutis  SUO  munere  non  fungitur  alkalina  mi¬ 
nime  valent.  Verum  quomodo  res  se  habeat 
sive  per  cutem  hoc  acidum  carbonicum  ex¬ 
haletur  sive  simul  cum  urina  reddatur,* 
sive  ad  alias  substantias  in  corpore  forman¬ 
das  aliquid  conferet  non  equidem  apparet. 
Mihi  vero  sufficit  si  ex  praedictis  videri  po¬ 
test  sub  usu  alkalinorum,  praeceptis  nostris 
tamen  servatis,  et  copiam  acidi  carbonici  e 
pulmonibus  evolutam  imminui,  et  arterias 
comprimi  et  pulmones  minus  laborare. 

•  In  hac  autem  doctrina  proponenda  multo 
minus  ingenio  meo,  quam  experientiae  et 
rerum  usui  confisus  sum. 


*  Ab  VoGEL  tamen  acidi  carbonici  magna  copia  in 
urinS,  liquoribus  fermentantibus  non  epotis  deprehensa 
est.  Annales  de  Chemie,  1815,  fol.  71.  Necnon  quoque 
ab  Doctore  Fries tlt. 


FINIS. 


